Bill Warner

POLITIKAI ISZLÁM – ÖNKÉPZŐ TANFOLYAM - I.

Ténylapú

A főáramú médiában találhatsz véleményt az iszlám doktrínáról, de tényeket róla nem igazán. Ez azért van így, mert nem tanulmányozzák az iszlám valódi természetéről – Mohamedről és Allahról – szóló tanokat.

Ez az önálló képzés az iszlám három fő forrásszövegre épül: a Koránra (Allah szavai), a szírára (Mohamed életrajza) és a hadíszra (hagyományai). Ha a tudásod ezekből az eredeti szövegekből ered, akkor ellenőrizhető és az értelmezése szilárd alapokon áll.

A feltárt titok

A Koránt és az iszlám alapműveit olvasni nehéz folyamat. Ám amikor az eredeti mesterséges nyelvezetét lehámozzuk, és helyette az egyszerű hétköznapi nyelvet használjuk, az eredmények meglepőek.

Megtudjuk, hogy az iszlám etikai rendszere a dualizmusra épül – egy szabályrendszer a muszlimok számára, és egy másik szabályrendszer a nem-muszlimok (káfirok) számára. Az iszlám, mint vallás a kezdetekben kudarcot vallott. Csak akkor vett lendületet, amikor Mohamed a dzsihád és a politika eszközeit használta.

Háromszintű önképzés

Ez az önképző tanfolyam három könyvben tizennégy különböző témát ölel fel a politikai iszlámról, három különböző nézőpontból. Minden szint önállóan is olvasható, viszont a tanfolyam szerkezetében építkező gondolatmenet húzódik végig.

Ez a képzés felszámolja a politiai iszlámról alkotott zavaros ismereteket. Megérted, mi motiválja az iszlám világban zajló eseményeket és mit jelent ez a civilizációnk számára.

Bill Warner alapította a Politikai Iszlám Tanulmányok Nemzetközi Központját (Center for the Study of Political Islam International - CSPII), egy olyan képzési és kutatási szervezetet, amely tényalapú tudást biztosít a politikai iszlámról. Warner a tudományos gondolkodás módszerével vizsgálja az iszlám alapműveit, így érthetővé téve azokat. Kifejlesztett egy szintekre épülő képzési rendszert, amely segíti a tanulni vágyókat, hogy teljes mértékben elsajátítsák az iszlám politikai tanait.

BILL WARNER

POLITIKAI

ISZLÁM

ÖNKÉPZŐ TANFOLYAM

ELSŐ SZINT

BUDAPEST, 2025.

Bill Warner
POLITIKAI ISZLÁM
ÖNKÉPZŐ TANFOLYAM – ELSŐ SZINT

Készült a:
Bill Warner: A Self-Study Cource on Political Islam – Level 1
Published by CSPI, LLC
Copyriht © 2011 CSPI, LLC
V 05.06.2020
All Rights Reserved
angol kiadás alapján
fordította, szakmailag lektorálta, szerkesztette és kiadta:
CSPII Magyarország Alapítvány

minden jog fenntartva
V. 2025.04.26.

epub ISBN 978-615-6672-06-3
www.cspii.org
Budapest, 2025.

A SZERZŐRŐL

Dr. Bill Warner egész életében érdeklődést mutatott a vallások, köztük az iszlám, történelemre és civilizációkra gyakorolt hatása iránt. A 2001 szeptember 11-i New York-i dzsihád támadásokat követően kezdett azon dolgozni, hogy az iszlám politikai tanait, amelyek a nem muszlimok életére kihatnak, elérhetővé tegye a hétköznapi emberek számára.

Dr. Warner a tudományos elmélet és matematika területén szerzett tudását alkalmazza az iszlám tanainak elemzésekor. Miután felismerte, hogy az iszlám szövegek nehezen olvashatóak, egy könnyen értelmezhető rendszerbe foglalta azokat. Miközben az iszlám szövegek alapjait elemezte, egyértelművé vált számára, hogy az iszlám nem azoknak a civilizációs alapelveknek a mentén jött létre, amelyekre a világ többi része épül. Az egyszerű statisztikai módszerek megmutatták, hogy az iszlám doktrína alapelvei a kettősség és a behódolás.

Dr. Warner alapította a Politikai Iszlám Tanulmányok Központját (Center for the Study of Political Islam International, röviden CSPII), azzal a céllal, hogy elmélyítse a politikai iszlám és annak a nyugati civilizációra gyakorolt nem kívánatos hatásának tanulmányozását.

Több mint egy tucat könyvet írt a politikai iszlámról, így téve az alapműveket könnyen érthetővé. Ő hozta létre az első, politikai iszlámról szóló önképző kurzust is.

Dr. Bill Warner doktori címét a fizika és az alkalmazott matematika területein szerezte az Észak-Karolina Állami Egyetemen. Dolgozott többek között tudományos kutatóként, cégvezetőként és egyetemi tanárként.

Ezt a könyvet az 1400 éve tartó dzsihád
sok millió áldozatának szenteltem.
Olvasd el, és légy a hangtalanok hangja!

AZ OLVASÓHOZ

A 2001. szeptember 11-i, Világkereskedelmi Központ elleni támadás után rádöbbentem, hogy a világban, ahol élek, szinte senki sem ismeri az iszlám tanokat. Az iszlám tanulmányozását a 70-es években kezdtem el és elhatároztam, hogy az életemet annak fogom szentelni, hogy ennek az ideológiának a politikai aspektusát megmutassam a világnak. Amint megértjük a tanokat, megértjük a történelmet, és felismerjük, mit hoz a jövő.

Az ok amiért kevesen értik meg az iszlámot az az, hogy a tanok bonyolultan megfogalmazott műveken alapszanak: a Korán, a szíra (Mohamed életrajza) és a hadísz[*] (Mohamed hagyománya) trilógiáján.

Ezzel a könyvvel könnyedén megérthetjük az iszlám tanokat.

A könyvben alkalmazott módszer az iszlám tanok megértéséhez:

• Vizsgálódásunk tárgya az iszlám politikai tartalma – sem a muszlimok, sem a vallás nem képezik ennek részét.

• Egyszerű és lényegre törő megfogalmazás.

• A tanulás szinteken és ismétléseken keresztül történik.

• Ez a kiadvány a nem muszlimok szemszögéből íródott, így a vallási tanoknak nincsen jelentőségük.

• A könyv objektív információt tartalmaz, nem véleményt. Minden hivatkozás elolvasható és leellenőrizhető a bekezdéseket megelőző hivatkozási szám segítségével.

• Az írás tényalapú logikai megközelítést használ.

Néhányan elutasítják az iszlám alapműveinek elemzését, mondván, hogy a mérsékelt muszlimok nem követik azt. Ez a könyv nem a muszlimokról szól, legyen akár mérsékelt, akár szélsőséges, hanem az iszlám politikai tanairól és történelméről.

Ha egy muszlimot kérdezünk meg az iszlámról, csupán egy személyes nézőpontot kapunk. Melyik muszlimot kérdezzük meg, a mérsékeltet, vagy a dzsihadistát? Ami közös a mérsékelt és a dzsihadista muszlimban, hogy mindkettő Mohamed szunnájának és a Koránnak veti alá magát.

Szerencsés, hogy olyan időket élünk, amikor az iszlám tana elérhető mindenki számára, aki kíváncsi rá. Az iszlám magával ragadó téma – kellemes olvasást.

Bill Warner, PhD

ELŐSZÓ

A CSPII képzési módszere

Minden, amit a politikai iszlámról mondunk, visszakereshető kell legyen az iszlám alapvető forrásszövegeiben, melyet a trilógiában találunk: a Koránban, a szírában, a hadíszokban. A Politikai Iszlám Tanulmányok Központja, a CSPII doktrinális módszere a legegyszerűbb és a leggyorsabb módja annak, hogy az iszlámról tanuljunk.

Hitelesség

Az iszlámban mindössze két mindenek feletti szaktekintély létezik: Allah és Mohamed. Allahot a Koránban találjuk meg, Mohamedet pedig a szírában (Mohamed életrajza) és a hadíszokban (az ő szavai és cselekedetei). A CSPII ezekhez az alapművekhez a káfir (nem muszlim) nézőpontjából közelít. A hivatkozási rendszer segíti a visszakereshetőséget az iszlám eredeti alapműveiben, így az olvasó maga ellenőrizheti le a tartalom hitelességét.

Történetmesélés

A tényeket nehéz, a történeteket viszont könnyű megjegyezni. A legtöbb fontos történet az iszlámban az Mohamed élete. Ha már ismered Mohamed történetét, akkor az iszlám egésze könnyen érthető.

Rendszerezett tudás

Az iszlám tanulmányozásának legegyszerűbb módja, ha először a teljes képet látjuk. Ennek tökéletes példája a Korán. Egyedül a Koránt nem lehet megérteni a szövegkörnyezet hiánya miatt, de ha Mohamed életét is hozzáadjuk, akkor ennek van értelme.

Az iszlámot nem lehet egy-egy gondolaton keresztül megérteni, mert nincs kontextus. A kontextus, akárcsak a történetmesélés, megkönnyíti a tények és eszmék megértését. A legjobb hasonlat az, hogy a kirakós játék (puzzle) összeállítása után a teljes képe egyértelműen látható. Viszont az egyes darabokat külön nézve nehéz meglátni a teljes képet.

Tanulási szintek

Az iszlám felfogása rendkívül idegen a mi civilizációink számára. Az ismétlésben rejlik az új mondanivaló megértése. A CSPII módszere egy négyszintes tréning arra, hogy a tanokat mélységükben elsajátítsuk. Az első szint a kezdőknek szól, és átfogó képet ad az iszlámról. Ezután minden szinten és minden kötetben átismételjük az alapokat, hogy elmélyítsük a tanultakat. Így a kötetek önmagukban is megállják a helyüket, de a sorozat részeként is olvashatók.

Politikai iszlám, nem vallási iszlám

Az iszlámban létezik egy politikai tan és egy vallási tan. A politikai tan mindenkit érint, a vallási tan csakis a muszlimoknak szól. A CSPII könyvek csak a politikai iszlámmal és Mohameddel foglalkoznak, a muszlimokkal nem.

Tudományos megközelítés

A CSPII képzési módszerének alkalmazása során racionális, vagyis tudományosan mérhető megközelítéssel dolgozunk, tényalapú érvekkel bontjuk részeire az iszlám tanokat. A CSPII egyszerű statisztikákat, grafikonokat és kategorizálást alkalmaz a doktrína elemzése során. Nem kérdőjelezzük meg a tanok igazságát, pusztán objektíven azt vizsgáljuk, ami jelen van benne. Evidenciának vesszük azt a feltevést, hogy az iszlám doktrína = Korán + szíra + hadísz (trilógia). A CSPII hangsúlyozza annak fontosságát, hogy a politikai iszlámról szóló vitákban mindig pontosan definiált fogalmakat használjon.

Tanulásra tervezett könyvek

Minden CSPII könyv egy tanítási rendszerbe illeszkedik. A legtöbb bekezdés hivatkozási számmal rendelkezik, ami azt jelenti, hogy az eredeti forrásszövegek alapján ellenőrizhető a könyvek tényszerűsége.

Első szint
– Bevezetés a politikai iszlámba és a saríába

Mohamed élete – a szíra;

Mohamed hagyománya – a hadísz;

Korán egyszerűen;

Saría törvény nem muszlimoknak;

Az iszlám alapjai;

Önképző tanfolyam a politikai iszlámról – első szint;

(Az első szint kötetei a harmadik szint bővebb könyveinek kivonatai.)

Második szint
– Alkalmazott tanok, speciális témák

Nők és rabszolgák – alávetés az iszlámban;

Zsidók és keresztények az iszlám alapműveiben;

Önképző tanfolyam a politikai iszlámról – második szint;

Hogyan érveljünk hatékonyan az iszlám mentegetőivel szemben;

Angol nyelven:

An Abriged Koran – Readable and Understandable

(Rövidített Korán – olvasmányosan és érthetően).

Továbbá:
Andre Servier: Islam and the Psychology of the Muslim című mű adaptált kiadása 1924-ből.

Harmadik szint
– Haladó trilógia

Önképző tanfolyam a politikai iszlámról – harmadik szint;

Angol nyelven:

Mohammed and the Unbelievers – The Sira, a Political Biography;
(Mohamed és a hitetlenek – a szíra, egy politikai önéletrajz);

The Political Traditions of Mohammed – The Hadith for the Unbelievers;
(Mohamed politikai hagyománya – a hadísz hitetleneknek);

Simple Koran – The Reconstructed Historical Koran;
(Korán – történelmi időrendben).

Továbbá:
Rev. W. St. Clair-Tisdall: The Sources of Islam – A Persian Treatise (Sir William Muir fordításában) című mű adaptált kiadása 1901-ből.

Negyedik szint
– Eredeti forrásszövegek
(angol fordításban)

SZÍRA:

• Sirat Rasul Allah (Mohamed élettörténete) – Ibn Ishaq (i.sz. 704-770) szerzőtől, angol fordításban az A. Guillaume: The Life of Muhammad (Mohamed élete) c. kötetben. Oxford University Press; 1982.

• Ta’rīkh al-rusul wa-l-mulūk (Próféták és királyok története) – Muhammad ibn Jarir al-Tabari (i.sz. 838?-923) szerzőtől, angol fordításban a The History of al-Tabari gyűjteményben. State University of New York Press; 1997.

• The Life of Mohammad From Original Sources (Mohamed élete eredeti forrásokból) – Sir William Muir szerzőtől (1819-1905), AMS Press; 1975.

HADÍSZ:

• Szahíh al-Bukhári hadíszgyűjtemény Muhammad al-Bukhari (i.sz. 810-870) által a The Translation of the Meanings of Sahih Al-Bukhari kötetben Dr. Muhammad Muhsin Khan fordításában. Darussalam Publications; 1997.

• Szahíh Muszlim hadíszgyűjtemény Muslim Ibn Al-Hajjaj (Imam Muslim) (i.sz. 822-875) által, Nasiruddin Al-Khattab fordításában. Darussalam Publications; 2007.

• Sunan Abu Dawud hadíszgyűjtemény Abu-Daúd (i.sz. 817?-889) által, Yaser Qadhi fordításában. Darussalam Publications; 2008.

• Muhyiddin Ibn ’Arabi Divine Sayings 101 Hadith Qudsi Mishkat alanwar, translated by Stephen Hirtenstein and Martin Notcutt Anqa Publishing; 2008.

KORÁN:

• A Korán fordítása című mellékletben találunk útmutatót hiteles és népszerű angol fordításokhoz, valamint magyar nyelven elérhető Korán kiadásokhoz.

SARÍA:

• Umdat as-Salik wa ’Udat an-Nasik (Az utazó támasza és a hívők eszköztára) – Ahmad ibn Naqib al-Misri (i.sz. 1302-1367) szerzőtől, angol fordításban a Reliance of the Traveller and Tools of the Worshipper – The Classic Manual of Islamic Sacred Law (Az utazó támasza és a hívők eszköztára – Klasszikus kézikönyv az iszlám szent törvényéhez) c. kötetben, szerkesztette és fordította Nu Ha Mim Keller, Amana Publications; 1994.

1. LECKE
BEVEZETÉS

A könyvről

Az iszlámot mindeddig csak tudósok tanulmányozták: egyetemi és iszlám tudósok. Az egyetemi tudósok az egyetemek történelmi, arab nyelvi, vallástani és közel-keleti tanulmányok tanszékeiről kerültek ki. Ezen területek mindegyikének megvan a saját szűk iszlámképe. Tőlük a múltban azt hallhattuk, hogy az iszlám nagyon összetett és nehéz megérteni. Miért? Mert egy egyetemi professzor tanultnak és intelligensnek akar látszani. Azt akarja, hogy egy nehéz és homályos témakörben jártas szakértőként tekintsünk rá. Ugyanez igaz egy imámra (az iszlám egy vallási vezetőjére) is.

2001. szeptember 11-e, a Világkereskedelmi Központ és a Pentagon elleni támadás után az iszlám egy újfajta tudományos érdeklődés középpontjába került, amely nem az arab nyelven, a történelmen vagy a valláson alapul. Ez az új hozzáállás a kritikai gondolkodás eszközeit és modern elemzési technikákat alkalmaz, amelyek alapja a tudomány.

E tudományos módszer az iszlám tanulmányozásának új módja. A kritikus elemzés azt mutatja, hogy az iszlám nemcsak vallás, hanem politikai rendszer is; és hogy az iszlám doktrína legnagyobb részét a politikai rendszer teszi ki.

A trilógia

A legtöbb ember azt gondolja, hogy az iszlám a Koránon alapszik. Pedig a Korán nem tartalmaz elegendő információt az iszlám vallás gyakorlásához. A Korán 89 helyen szólít minden muszlimot arra, hogy utánozzák Mohamed életét a legapróbb részletekig. Mohamedet pedig két másik könyv mutatja be nekünk: a szíra (Mohamed élettörténete) és a hadísz (rövid szájhagyománybeli történetek arról, hogy Mohamed miket tett vagy mondott).

A trilógia három könyvből áll:

• A Korán nem más, mint Allah Mohamed által rögzített szavai – úgy, ahogy azt Gábriel arkangyalon keresztül megüzente neki. Viszont a Korán nem tartalmaz elegendő útmutatást arra vonatkozólag, hogy miként lehet valaki muszlimmá, kivéve azt a többször ismétlődő kinyilatkoztatást, hogy az egész világnak minden tekintetben Mohamed példáját kell követnie. Mohamed szavait és cselekedeteit együttesen szunnának nevezzük. A szunna két különböző szövegben található meg: a szírában és a hadíszban.

• A szunna egyik forrása a szíra, Mohamed élettörténete.

• A szunna másik forrása a hadísz, a Mohamedről szóló szájhagyomány-gyűjtemények. A hadísznak többféle változata létezik, de a Bukhári-féle Hadísz a legáltalánosabban használt kiadás.

Tehát a trilógia darabjai: a Korán, a szíra és a hadísz. A Korán a legkisebb része az iszlám „Bibliájának”. Ha megvizsgáljuk mindhárom szöveget az azokat alkotó szavak száma alapján, akkor kiderül, hogy az iszlám 14% Allah és 86% Mohamed.

Az iszlám tanok minden alapvetése megtalálható a trilógiában. Ha egyszer megismerjük a trilógiát, akkor mindent tudunk az iszlám alapjairól.

Van egy nagyon jó hírem: ha megértjük Mohamed életét, akkor ezáltal megértjük az iszlám legnagyobb részét is. Egy férfi élettörténetét bárki képes megérteni. Mohamed megszületett, árván nevelkedett, kereskedő lett, majd próféta vált belőle. Életének utolsó szakaszában pedig egy politikus, illetve harcos életét élte. Amikor meghalt, az ő befolyása alatt álló területen élő arabok összessége muszlim volt, és nem maradt talpon egyetlen ellensége sem. Bárki képes elolvasni és megérteni az élettörténetét, és ennélfogva megérteni az iszlámot.

A káfir

A szót rendszerint „hitetlennek” fordítják, de ez a fordítás helytelen. A „hitetlen” logikailag és érzelmileg semleges, miközben a „káfir” a leggyalázkodóbb, legelőítéletesebb, leggyűlöletesebb szó bármely nyelvben. [Az irodalmi magyar nyelv „gyaur kutya” kifejezése hűen visszaadja valós jelentését – a ford. megj.] A Korán azt mondja, hogy a káfirt be lehet csapni, össze lehet ellene esküdni, lehet gyűlölni, rabszolgává tenni, gúnyolni, sanyargatni, és még rosszabbakat.

A káfirokra számos vallási elnevezés létezik: többistenhívők, bálványimádók, „a Könyv népei” (keresztények és zsidók), buddhisták, istentagadók, agnosztikusok, pogányok. A „káfir” mindezeket lefedi, mert nem számít, mi a vallási elnevezés, a mindnyájukat egyaránt megillető bánásmód ugyanaz. Amit Mohamed a politeistákról mondott vagy irányukban tett, az megtehető a káfirok bármely más csoportjával is.

Az iszlám rengeteg energiát szentel a káfiroknak. A Korán nagyobb része (64%) a káfirokról szól, és a szíra szinte egésze (81%) Mohamednek a velük való küzdelmével foglalkozik, a hadísz („hagyományok/szájhagyományok”) pedig szövegének 37%-át áldozza a káfirokra. Összességében, a trilógia tartalmának 51%-át szenteli a káfiroknak.

Néhány ide vonatkozó Korán-idézet:

Egy káfiron lehet gúnyolódni:

Korán 83:34

Azon a napon [az ítélet napján] az igazhitűek ki fogják gúnyolni a káfirokat, miközben nászágyukon ülnek, és nézik őket. Vagy nem kéne tán megfizetni a káfiroknak mindazért, amiket tettek?

Egy káfirt le lehet fejezni:

Korán 47:4

Ha a csatamezőn találkoztok a káfirokkal, vágjátok le a fejüket, míg fölényesen le nem győztétek őket, majd fogjátok a rabokat, és szorosan kötözzétek meg őket.

Egy káfir ellen lehet összeesküvést szőni:

Korán 86:15

Összeesküdnek ellened és cselszövést terveznek ellened [Mohamed], ám én is összeesküdök és cselszövést tervezek ellenük. Ezért viselkedj higgadtan a káfirokkal, és hagyd őket békén egy ideig.

Egy káfir rettegésben tartható:

Korán 8:12

Ekkor a te Urad az Ő angyalaihoz szólt és ezt mondta: „Veletek leszek. Adj erőt a hívőknek. Én pedig rettegést fogok kelteni a káfirok szívében, le fogom vágni a fejüket, és még az ujjuk hegyét is!”

Egy muszlim nem barátja egy káfirnak:

Korán 3:28

Hívők ne barátkozzanak káfirokkal más hívők helyett! Akik mégis ezt teszik, elveszítik Allah védelmét, egyedül maradnak önnönmaguk védőiként. Allah figyelmeztet benneteket, hogy féljétek Őt, hisz mindenki Hozzá fog majd megtérni.

A káfirok gonoszak:

Korán 23:97

És mondd: „Ó, Uram! Nálad keresek menedéket a gonoszok (káfirok) sugalmazásai elől. És Nálad keresek menedéket, Uram, az ő jelenlétük elől.”

A káfirok kegyvesztettek:

Korán 37:18

Mondd meg nekik: „Igen! És ti [káfirok] kegyvesztettek lesztek!”

A káfirok átkozottak:

Korán 33:60

A káfirok meg lesznek átkozva, és bárhol legyenek is, el lesznek ragadva és meg lesznek gyilkolva. Allah ugyanígy járt el azokkal, akik elé járultak, és nem fogtok változást találni Allah útjaiban.

Káfirok és a Könyv népei

A muszlimok azt mondják a keresztényeknek és a zsidóknak, hogy ők különlegesek. Ők „a Könyv népei” és testvérek az ábrahámi hitben. De az iszlámban csakis az számít igaz kereszténynek, aki abban hisz, hogy Jézus ember volt, és egyben Allah prófétája; nem hisz a szentháromságban; elfogadja, hogy Jézust nem feszítették keresztre és nem támadt fel, viszont hiszi, hogy vissza fog térni, hogy meghonosítsa a saría törvényt. Ahhoz pedig, hogy valaki igaz zsidó legyen az iszlám szerint, hinnie kell, hogy Mohamed az utolsó a zsidó próféták sorában.

Ez a vers pozitív:

Korán 5:77

És mondd: „Ó, Könyv népei, ne lépjétek át az igazság határát saját vallásotokban! És ne kövessétek azok vágyait, akik rossz útra tévedtek, és sokakat félrevezettek. Ők maguk letértek már az egyenes útról.”

Az iszlám doktrínát kettősség jellemzi, így van egy ezzel ellentétes nézet is. Itt van az utolsó vers, ami a Könyv népeiről ír. (Egy későbbi vers eltöröl egy korábbit, illetve helyébe lép annak. Lásd a 6. lecke elején.) Ez a végső szó. Ez fölhívja a muszlimokat, hogy viseljenek háborút a Könyv népeiből azok ellen, akik nem hisznek az igazság vallásában, az iszlámban.

Korán 9:29

Viseljetek háborút azok ellen, akik megkapták az Írásokat [zsidók és keresztények], de nem hisznek Allahban vagy a Végső Napban. Ők nem tartják tilosnak, amit Allah és az Ő Küldötte megtiltott. A keresztények és a zsidók nem követik az igazság vallását mindaddig, amíg be nem hódolnak és meg nem fizetik a fejadót [dzsizja], és megalázottá nem válnak.